Diari Oficial de la Generalitat Valenciana


Sumari del DOGV 2188, del 19-01-1994 (1994/830282)

DECRET 250/1993, de 30 de desembre, del Govern Valencià, pel qual s'aprova la concessió de dos avals de la Generalitat Valenciana a l'Institut Valencià d'Habitatge, SA.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/12/30/250/dof/vci/html**

### Dades del document

Número de DOGV
:   2188

Data del DOGV
:   19-01-1994

Secció del DOGV
:   DISPOSICIONS GENERALS

Número del document
:   1994/830282


Data del document
:   30-12-1993

Organisme emissor
:   Conselleria d'Economia i Hisenda

Tipus de document
:   Decret

DECRET 250/1993, de 30 de desembre, del Govern Valencià, pel qual s'aprova la concessió de dos avals de la Generalitat Valenciana a l'Institut Valencià d'Habitatge, SA. [94/0301]  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 7/1992, de 28 de desembre, de Pressupostos de la Generalitat Valenciana per a l'exercici de 1993, recull en l'article 15 una consignació de crèdit per a la concessió d'avals a l'Institut Valencià d'Habitatge, SA fins a un límit de 8.000 milions de pessetes.  
Basant-se en la normativa esmentada, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 30 de desembre de 1993,  
DECRETE  
Article únic  
Autoritzar el Conseller d'Economia i Hisenda per a la firma de dos avals de Tresoreria a favor de l'Institut Valencià d'Habitatge, SA, destinats a garantir parcialment dos préstecs qualificats de 508.873.868 i 380.497.974 pessetes de principal, que s'han de formalitzar amb la Caixa d'Estalvis del Mediterrani i Caixa Rural Valencia, segons les estipulacions contingudes en els annexos d'aquest decret.   
València, 30 de desembre de 1993  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTíNEZ ESTÉVEZ  
ANNEX I   
Valencia, ... de ... de ... .  
El Sr. Aurelio Martínez Estévez, Conseller d'Economia i Hisenda, en nom de la Generalitat Valenciana, complint el que disposa la Llei d'Hisenda Pública de la Generalitat Valenciana, i en virtut del Decret 250/1993, de 30 de desembre, del Govern Valencià, concedeix un aval a l'entitat Institut Valencià d'Habitatge, SA, destinat a garantir, amb les limitacions que s'hi especifiquen quant a quantia i duració, un préstec qualificat que s'ha de formalitzar amb la Caixa d'Estalvis del Mediterrani, de 704.378.014 pessetes de principal, amb les característiques establertes en el Reial Decret 1932/1991, de 20 de desembre, sent el termini d'amortització de vint anys, més un període màxim de tres anys de mancança en els préstecs al promotor, i al tipus d'interès fixat pel Ministeri d'Economia i Hisenda per al corresponent exercici. El Ministeri d'Obres Públiques, Transports i Medi Ambient subvencionarà la diferència amb el tipus d'interès contractat, de forma que el tipus subvencionat siga del 5 per cent, durant els tres primers anys de l'operació.  
Les condicions de l'aval seran les que a continuació s'assenyalen:  
1. Aquest aval es destinarà a garantir el préstec esmentat, amb la finalitat de finançar la construcció de cent quaranta-set habitatges de protecció oficial en règim especial a Alcoi, àrea de la Sang, inclosa en el Pla ARA per a aquesta ciutat.  
2. Aquest aval només garanteix el 85% del principal del préstec, és a dir, 688.529.920 pessetes, i els interessos que recaiguen sobre el principal avalat i els interessos de demora, si s'escau, durant el període que s'assenyala en l'apartat següent.  
3. L'aval tindrà una duració màxima de tres anys comptats des de la formalització de l'operació de préstec. Aquest termini màxim es veurà disminuït si abans del termini l'Institut Valencià d'Habitatge, SA finalitza la construcció dels habitatges i obté la cèdula de qualificació definitiva d'aquests, moment en què, i abans de vendre'ls, l'Institut haurà de substituir la garantia d'aquest aval per garantia hipotecària de tots els habitatges i la Caixa d'Estalvis del Mediterrani acceptar aquesta substitució.  
No obstant això, i per acord de les parts, podrà substituir-se l'aval de la Generalitat Valenciana per la garantia hipotecària dels habitatges abans que finalitze la construcció.  
En tot cas, aquest aval deixarà de tenir efecte en el moment en què es produesca la subrogació en el préstec d'un tercer distint de l'IVV, SA.  
4. No es podran realitzar novacions en el contracte de préstec sense l'autorització del conseller d'Economia i Hisenda.  
5. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificat de la disposició per part del prestatari, i també d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.   
6. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda, Aurelio Martínez Estévez.  
ANNEX II  
Valencia, ... de ... de ... .  
El Sr. Aurelio Martínez Estévez, Conseller d'Economia i Hisenda, en nom de la Generalitat Valenciana, complint el que disposa la Llei d'Hisenda Pública de la Generalitat Valenciana, i en virtut del Decret 250/1993, de 30 de desembre, del Govern Valencià, concedeix un aval a l'entitat Institut Valencià d'Habitatge, SA, destinat a garantir, amb les limitacions que s'hi especifiquen quant a quantia i duració, un préstec qualificat que s'ha de formalitzar amb la Caixa Rural Valencia, de 321.460.861 pessetes de principal, amb les característiques establertes en el Reial Decret 1932/1991, de 20 de desembre, sent el termini d'amortització de vint anys, més un període màxim de tres anys de mancança en els préstecs al promotor, i al tipus d'interès fixat pel Ministeri d'Economia i Hisenda per al corresponent exercici. El Ministeri d'Obres Públiques, Transports i Medi Ambient subvencionarà la diferència amb el tipus d'interès contractat, de forma que el tipus subvencionat siga del 5 per cent, durant els tres primers anys de l'operació.  
Les condicions de l'aval seran les que a continuació s'assenyalen:  
1. Aquest aval es destinarà a garantir el préstec esmentat, amb la finalitat de finançar la construcció de setanta-dos habitatges de protecció oficial en règim especial a Guadasequies, per a reallotjar els veïns del nucli actual, per imperatiu de l'embassament que s'està construint als voltants.  
2. Aquest aval només garanteix el 85% del principal del préstec, és a dir, 602.325.550 pessetes, i els interessos que recaiguen sobre el principal avalat i els interessos de demora, si s'escau, durant el període que s'assenyala en l'apartat següent.  
3. L'aval tindrà una duració màxima de tres anys comptats des de la formalització de l'operació de préstec. Aquest termini màxim es veurà disminuït si abans del termini l'Institut Valencià d'Habitatge, SA finalitza la construcció dels habitatges i obté la cèdula de qualificació definitiva d'aquests, moment en què, i abans de vendre'ls, l'Institut haurà de substituir la garantia d'aquest aval per garantia hipotecària de tots els habitatges i la Caixa Rural Valencia acceptar aquesta substitució.  
No obstant això, i per acord de les parts podrà substituir-se l'aval de la Generalitat per la garantia hipotecària dels habitatges abans que finalitze la construcció.  
En tot cas, aquest aval deixarà de tenir efecte en el moment en què es produesca la subrogació en el préstec d'un tercer distint de l'IVV, SA.  
4. No es podran realitzar novacions en el contracte de préstec sense l'autorització del Conseller d'Economia i Hisenda.  
5. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificat de la disposició per part del prestatari, i també d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.   
6. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda, Aurelio Martínez Estévez.  
ANNEX III  
Contracte d'aval entre la Generalitat Valenciana  
i l'Institut Valencia d'Habitatge, SA  
D'una banda, el Sr. Aurelio Martínez Estévez, Conseller d'Economia i Hisenda de la Generalitat Valenciana, i, de l'altra, el Sr. Enrique Sanus Tormo, Gerent de l'Institut Valencià d'Habitatge, SA.  
EXPOSEN  
1. El Govern Valencià, en virtut de les competències que li confereix la legislació vigent, i a proposta del conseller d'Economia i Hisenda, autoritzà mitjançant el Decret 250/1993, de 30 de desembre, del Govern Valencià, la concessió de dos avals a l'Institut Valencià d'Habitatge, SA per a garantir, per un període màxim de tres anys, el 85% del principal de dos préstecs qualificats de 538.089.558 i 914.648.940 pessetes, que s'han de formalitzar amb la Caixa d'Estalvis del Mediterrani i Caixa Rural Valencia, respectivament.  
2. Les parts pretenen regular les seues relacions mútues, derivades de la concessió dels avals a què es fa referència en l'apartat 1 d'aquesta exposició, i els termes i les condicions de les garanties prestades; per a la qual cosa, lliurement i voluntàriament, convenen subscriure aquest contracte d'acord amb les clàusules següents  
Clàusules  
1ª. La Generalitat Valenciana es compromet a avalar l'Institut Valencià d'Habitatge, SA en els termes establerts en el Decret 250/1993, de 30 de desembre, del Govern Valencià.   
2ª. L'IVV, SA es compromet a substituir la garantia dels avals atorgats per garantia hipotecària sobre els habitatges construïts en els termes establerts en la condició 3 dels annexos I i II del Decret 250/1993, de 30 de desembre.  
3ª. Per la prestació de les garanties descrites en concepte d'aval, l'Institut Valencià d'Habitatge, SA es compromet, mentre els avals estiguen en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
4ª. L'Institut Valencià d'Habitatge, SA es compromet a trametre a la Conselleria d'Economia i Hisenda el volum de les càrregues financeres, el balanç i el compte de resultats, amb periodicitat semestral, i l'auditoria dels seus comptes anuals.   
5ª. L'entitat avalada es compromet expressament a presentar justificació documental de la destinació dels imports avalats i a facilitar la inspecció i el control que exercirà la Conselleria d'Economia i Hisenda per tal de comprovar-ho.  
6ª. La Generalitat Valenciana, pels avals prestats, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en els annexos I i II del Decret 250/1993, de 30 de desembre, del Govern Valencià, i amb les reserves de drets que s'estableixen en la normativa general de l'Estat en aquest tipus de contractes.  
7ª. Una vegada efectuat el pagament, la Generalitat Valenciana se subrogarà en tots els drets que l'entitat beneficiària de les garanties tinga contra l'avalat.   
Les despeses que es puguen produir com a conseqüència de l'exercici de les accions derivades d'aquest contracte seran, en tot cas, a càrrec de l'avalat.  
Valencia, ... de ... de ... .  
El Conseller d'Economia i Hisenda: Aurelio Martínez Estéve. - El Gerent de l'Institut Valencià d'Habitatge, SA: Enrique Sanus Tormo.


Còpia Permalink ELI